《送入我门来（除夕）》
唐代·胡浩然

荼垒安扉，灵馗挂户，神傩烈竹轰雷。动念流光，四序式周回。须知今岁今宵尽，似顿觉明年明日催。向今夕，是处迎春送腊，罗绮筵开。

今古偏同此夜，贤愚共添一岁，贵贱仍偕。互祝遐龄，山海固难摧。石崇富贵篯铿寿，更潘岳仪容子建才。仗东风尽力，一齐吹送，入此门来。

作者简介：唐河南洛阳人。武周长安中，为恭陵丞，预修《三教珠英》。玄宗开元三年，为秘书丞，兼昭文馆学士。有诗名。